title: Fraxinus
text: Es fráixins u fraixins son es árbols d'o chenero Fraxinus, d'a familia d'as Oliacias (Oleaceae), y gosan estar de planta meya ta gran, fuellas en cheneral caducas (qualques especies subtropicals son perennifolias) y simients pretas en una samara.
  
  Fitonimia 
  Los fitonimos d'as especies d'este chenero en aragonés derivan d'o latín FRAXINUS, que ye parola esdrúixola, y conservan l'accentuación en la silaba FRA as variants d'o nombre en belsetán (fréixen) y en l'aragonés d'a Tierra de Biescas (fráxin) u en o toponimo Fraixno. Manimenos se desvién que la terminación -in(o) atona s'asimila a lo sufixo aragonés -ín(o) desapareixendo lo esdrúixol, y d'astí lo fitonimo más que más propio de l'aragonés occidental fraxín(o).
  
  En aragonés oriental se fan servir variants d'o fitonimo cognatas con as catalanas como freixe u con sufixo -era tipo freixera. En o castellano d'a depresión d'Ebro se documenta dende Zaragoza a lo Baixo Aragón as formas castellanizadas fleha y flehera correspondients a las formas orientals. O filologo Vicente García de Diego documentó fleha en Miralbueno y la consideró una "forma regresiva" que podeba haber saliu tanto d'o latín FRAXINUS como d'una hipotetica forma romanz fréhano.
  
  As formas occidentals yeran as usuals en l'aragonés d'as comunidatz aragonesas (toponimo Fraixno y as formas frasno actuals en o castellano d'ixas zonas).
  
  Totz estos vocables manimenos s'emplegan en aragonés ta la especie de fráixin d'o Palearctico occidental que predomina a Europa, lo Fraxinus excelsior, y tamién pa la especie propia d'es sotos de ribera d'a zona mediterrania occidental, lo Fraxinus angustifolia
  
  Especies 
  Ista ye una lista d'as especies d'o chenero:
  
  Fráixins de l'este de Nordamerica
   Fraxinus americana.
   Fraxinus caroliniana.
   Fraxinus nigra.
   Fraxinus pennsylvanica.
   Fraxinus profunda (sin. F. tomentosa).
   Fraxinus quadrangulata.
  
  Fráixins de l'ueste y sudueste de Nordamerica
   Fraxinus anomala.
   Fraxinus cuspidata.
   Fraxinus dipetala.
   Fraxinus dubia.
   Fraxinus gooddingii. 
   Fraxinus greggii.
   Fraxinus latifolia.
   Fraxinus papillosa.
   Fraxinus purpusii.
   Fraxinus rufescens.
   Fraxinus texensis.
   Fraxinus uhdei.
   Fraxinus velutina.
  
  Fráixins d'o Paleartico occidental (Europa, norte d'Africa y sudueste d'Asia)
   Fraxinus angustifolia.
   Fraxinus angustifolia var. oxycarpa (F. oxycarpa).
   Fraxinus excelsior.
   Fraxinus holotricha.
   Fraxinus ornus.
   Fraxinus pallisiae.
  
  Fráixins d'o Paleartico occidental (centro y este d'Asia)
   Fraxinus apertisquamifera.
   Fraxinus baroniana. 
   Fraxinus bungeana.
   Fraxinus chinensis.
   Fraxinus chiisanensis.
   Fraxinus floribunda.
   Fraxinus griffithii.
   Fraxinus hubeiensis.
   Fraxinus lanuginosa.
   Fraxinus longicuspis.
   Fraxinus malacophylla.
   Fraxinus mandshurica.
   Fraxinus mariesii.
   Fraxinus micrantha.
   Fraxinus paxiana.
   Fraxinus platypoda.
   Fraxinus raibocarpa.
   Fraxinus sieboldiana.
   Fraxinus spaethiana.
   Fraxinus trifoliata.
   Fraxinus xanthoxyloides.
  
  Referencias
  
  Vinclos externos 
  
  Fraxinus
  Árbols